ლუშეს მაისტერიუსი

ელენა კელაფტონი (დედა);

ფრანკო მაისტერიუსი (ძმა);

ლუციუს მაისტერიუსი (ბაბუა);

სებასტიან მაისტერიუსი (დიდი ბაბუა);

ლუსიდია მაისტერიუსი (დიდი ბაბუის და);

მეფე მანვე;

აზარას დალმასი;

დეფ სინქლეარი;

იასუო;

ქუაიეთ სანსთრაიდერი;

ლუშეს მაისტერიუსი არის ინკვიზიციისა და მისი მოკავშირეების გაერთიანებული არმიის ყოფილი ომის მაგისტრი, სებასტიან მაისტერიუსის შვილთაშვილი და ამომავალი მზის სახლისა წევრი.

## დაბადება და ახალგაზრდობა

ლუშესი დაიბადა მზის რისხვიდან 470 წელს კერეუტის რესპუბლიკაში არსებული იუნარისის სამეფოს დედაქალაქ ვალანაში, მაისტერიუსების საგვარეულოში. მისი მშობლები, ზიგიმუნდი და ელენა, მას ფუფუნებასა და კომფორტში ზრდიდნენ. ლუშესი, როგორც მისი მამა, უნდა გამხდარიყო იუნარისის სამეფოს მორიგი მეფე. თუმცა მას ეს არ სურდა. პირად პრინციპებზე დაფუძნებით, ლუშესი გაიქცა სამეფოდან 16 წლის ასაკში და დაუტოვა ტახტი თავის უმცროს ძმას, ფრანკოს.

მან 9 წელი გაატარა კერეუტის უღრან ტყეებში, სადაც უამრავი ხიფათი გადახდა თავს. ამ დროის განმავლობაში იგი შეიპყრეს ყაჩაღებმა. იგი 3 წელი იყო ტყვეობაში. ტყვეობაშივე ისწავლა მან იარაღის ხმარება და განივითარა სხარტი აზროვნება. ყაჩაღებისგან თავის დაღწევის შემდეგ ლუშესი გადაეყარა პატარა სოფელს, რომელშიც მან დანარჩენი 6 წელი იცხოვრა.

მიუხედავად მშვიდი ცხოვრებისა, რომელსაც იგი სულ ნატრობდა, ლუშესი ვერ ისვენებდა ადგილზე. ამიტომ მ.რ.-დან 495 წელს მან დატოვა სოფელი და გაეშურა ჩრდილოეთით საფირონის ზღვისკენ.

## რადა'მანტრასის გაცნობა და ინკვიზიციაში გაწევრიანება

რამდენიმე დღე სანაპიროსთან ახლო ტხეში ბოდიალის შემდეგ ლუშესი გადააწყდა სამ ინკვიზიციელ მეომარს, რომლებიც გარშემორტყმულნი იყვნენ ადგილობრივი ბანდიტებით. ლუშესი დაუფიქრებლად დაეხმარა მათ და ბანდიტების დამარცხების შემდეგ გაეცნო სამეულს. ერთ-ერთი მათგანი აღმოჩნდა 16 წლის რადა'მანტრასი, რომელიც იმ დროს რიგითი მეომარი იყო. აღმოჩნდა, რომ ეს მეომრები სპეციალურ მისიაზე გამოგზავნილი ჯარის ნაწილი იყვნენ. რადა'მანტრასმა ლუშესს ახლად თავსგადამხდარი ამბები მოუყვა და აუხსნა სიტუაციის სიმძაფრე, ლუშესმა კი მას მისიის დასრულებაში დახმარება აღუთქვა.

მოგვიანებით ახალგაზრდა მეომარმა იგი ინკვიზიციაში გაწევრიანებაზე დაითანხმა და ლუშესი ამომავალი მზის ორდენში ჩაირიცხა. მ.რ.-დან 495 წელს ლუშეს მაისტერიუსი ოფიციალურად გახდა ინკვიზიციის წევრი.

## მეომრიდან ომის მაგისტრამდე და მალგუსის გაცნობა

ლუშესის მოსვლისას ინკვიზიციის ჯარის ომის მაგისტრი იყო აზრაელ უშიშარი, ძლიერი, ღირსეული მებრძოლი და ოსტატი ტაქტიკოსი. მიუხედავათ სიბერისა, მოხუცი აზრაელი 33 წლის გამოცდილების მატარებელი იყო და არ აპირებდა ჯერ თავისი თანამდებობის დატოვებას. სრულიად მოულოდნელად, ერთ დღეს, საუზმის შემდეგ, იგი გარდაიცვალა. ექიმებმა ყველაფერი ასაკს დააბრალეს, თუმცა გავრცელდა ჭორი, რომ აზრაელი მისი კომანდირის, ფერიო ვესტუჩის შეკვეთით მოწამლეს. ჭორებს გრანდ-ინკვიზიტორმა ყურადღება არ მიაქცია და მ.რ.-დან 496 წელს ფერიო ახალ ომის მაგისტრად დანიშნა.

მომდევნო 4 წლის განმავლობაში ლუშესი რიგითი მეომრიდან კომანდირის წოდებამდე ავიდა. ლუშესი საკმაოდ დიდი პოპოულარულობით სარგებლობდა ინკვიზიციის არმიაში და შეიძლება ითქვას, რომ ხალხი ხშირად ფერიოს ბრძანებებზე მეტად მის ბრძანებებს ემორჩილებოდა.

მ.რ.-დან 496 წელს, კერეუტის საბრძოლო აკადემიაში ვიზიტისას, მან გაიცნო საკმაოდ პერსპექტიული ახალგაზრდა, მალგუს სანსთრაიდერი, რომელიც უმალვე საკუთარ მოსწავლედ აიყვანა. მიუხედავად იმისა, რომ მალგუსი და ლუშესი ტოლი წლოვანების იყვნენ, სამხედრო წვრთნის გარდა მალგუსმა ლუშესისგან ბევრი ცხოვრებისეული გაკვეთილი მიიღო. თუმცა ამ მენტორულ-მოსწავლურმა დამოკიდებულებამ ხელი არ შეუშალა ორ ახალგაზრდას შორის მტკიცე მეგობრობის ჩამოყალიბებას. ლუშესს და მალგუსს ფაკტობრივად ძმებად მოიხსენიებენ.

ტერაროშიის მიწებთან, ინკვიზიციის ფლოტის განადგურებისას, ფერიომ გემიდან გადახტომა ცადა რათა თავი გადაერჩინა, თუმცა მას ფეხი აუცურდა და გადამტვრეულ ფიცრებზე წამოეგო, რის შედეგადაც დაიღუპა. ბევრი მას ლაჩრად მოიხსენიებდა და გაუხარდა კიდეც მისი სიკვდილი. ფერიოს გარდაცვალებიდან რამდენიმე კვირაში რადა'მანტრასმა, რომელიც ამ დროისთვის უკვე გრანდ-ინკვიზიტორი გამხდარიყო, ინკვიზიტორიუმის საბჭოზე ლუშესისთვის ომის მაგისტრის ტიტულის მინიჭების საკითხი შეიტანა. ინკვიზიტორებმა იცოდნენ, რომ ხალხს ლუშესი მოსწონდა და მას ბოლომდე გაჰყვებოდა. საბჭომ ერთსულოვნად დაუჭირა მხარი ამ მოსაზრებას. მ.რ.-დან 500 წელს ლუშეს მაისტერიუსი ინკვიზიციის ომის მაგისტრი გახდა.

## ტერაროშიის მისია და ქორწილი

მისიაზე ინკვიზიციის მხარდამხარ ჩაბმული აღმოჩნდა ბნელი ელფების გაერთინება დომინიონი და სამეფო ელფების მეფე, მანვე. ლუშესი კი ამ გაერთიანებული არმიის ომის მაგისტრად დაინიშნა. დროთა განმავლობაში მანვე დაუახლოვდა ლუშესს და მისი ერთ-ერთი ახლო მეგობარი გახდა. არანაკლებად სანდო მეგობარი აღმოჩნდა აზარას დალმასიც, დომინიონის ლიდერი. აზარასი და მალგუსი ლუშესმა არმიის კომანდირებად დანიშნა და სამხედრო საბჭოშიც მისცა ადგილი. ისინი რჩევებითა და შესანიშნავი გეგმებით ეხმარებოდნენ ომის მაგისტრს.

ტერაროშიის მიწებისთვის ინკვიზიციას მრავალი ბრძოლის გადატანა მოუწია. მათ შორის ერთ-ერთი ყველაზე მნიშვნელოვანი იყო ათასი საფეხურის ბრძოლა, როდესაც წმინდა შევარდნის ორდენსა და ინკვიზიციას შორის ალიანსი დაირღვა და ინკვიზიციის მცირერიცხოვან ჯარს სამი ფრაქციის გაერთიანებული არმიისგან მოუწია თავის დაცვა. მიუხედავად ამისა, ინკვიზიციამ ბრწყინვალე გამარჯვება მოიპოვა და ბრძოლის შემდეგ ლუშესმა სამეფო ელფების უმშვენიერეს წარმომადგენელს, ლეიდი ტირანდეს, ხელი სთხოვა. ამისთვის ლუშესს მოუწია მეფე მანვეს დუელში გამოწვევა, რათა დაემსახურებინა ლეიდი ტირანდე. ხანგრძლივი ორთაბრძოლის შემდეგ ლუშესმა მანვე დაამარცხა და დაამტკიცა, რომ ღირსეული იყო. ამის შემდეგ ლუშესის ახლო წრე და სამეფო ელფები ადგილობრივ ტავერნაში დასხდნენ და ნიშნობა აღნიშნეს.

ორწლიანი შეუჩერებელი ექსპანსიებისა და ათასობით კოლონიელის უცხო ხელებიდან გამოხსნის შემდეგ, ინკვიზიციამ ტერაროშიის მიწების დიდ ნაწილზე კონტროლი დაამყარა.

## ტერაროშიის დატოვება და ქუაიეთ სანსთრაიდერი

მისიის დასრულების შემდეგ სიმშვიდისა და ქარმონიის მოყვარულმა ლუშესმა სიცარიელე იგრძნო. იგი მიხვდა, რომ ომი მისი ცხოვრების განუყრელი ნაწილი გახდა და მის გარეშე ადგილზე ვერ ჩერდებოდა. მისდა საბედნიეროდ, მ.რ.-დან 502 წლის დასაწყისში სამეფო ელფების მეფე მანვემ ინკვიზიციის ლიდერებს დახმარება სთხოვა, რაზეც რადა'მანტრასმა და ლუშეს მაისტერიუსმა მას თანხმობა განუცხადეს და ინკვიზიციის რაზმების მცირე ნაწილთან ერთად სამეფო ელფების ხომალდებს გაჰყვნენ. ინკვიზიციის გემი დროებით გაჩერდა კერეუტის რესპუბლიკაში. ომისგან გადაღლილი მაგლუსი მშობლიურ კერეუტში დარჩა, სადაც მას ოჯახი ელოდებოდა.

კერეუტიდან წამოსული გემი უკვე შუა გზაში იყო, როცა ინკვიზიციელმა მეომარმა ბორტზე პატარა გოგონა აღმოაჩინა. გოგონამ მოითხოვა რადა'მანტრასთან შეხვედრა. ის შეიყვანეს გრანდ-ინკვიზიტორთან, რომელიც ომის მაგისტრთან საუბარში იყო გართობილი. ლუშესმა მაშინვე იცნო გოგონა. ეს იყო 16 წლის ქუაიეთ სანსთრაიდერი, მალგუსის ქალიშვილი. იგი ჩუმად გამოქცეულიყო მამამისისგან. მას ინკვიზიციის რიგებში ბრძოლა უნდოდა, მალგუსი კი კატეგორიულ უარზე იყო. უკვე გვიანი იყო გემის უკან გასაბრუნებლად და ლუშესმა დაითანხმა რადა'მანტრასი ქუაიეთის დატოვებაზე. მან პასუხისმგებლობა აიღო თავის თავზე, რომ გოგონას მოუვლიდა და თავის ახალ მოსწავლედ აიყვანდა.

## გარეგნობა და ხასიათი

ლუშესზე ხშირად ამბობენ, ახალგაზრდა ჭაბუკი ბრძენის თავითო. ის მოქნილი და ენერგიულია, მაგრამ ნაიარებით სავსე სახეზე მრავლისმთქმელ გამომეტყველაში ჩანს, თუ რამსიგრძე და რამდენად რთული გზა აქვს მას გამოვლილი. ლუშესი საშუალო სიმაღლის, ათლეტური სხეულის პატრონია. მისი კანი ღია ფერისაა. აქვს საშუალო სიგრძის, მუქი ყავისფერი, ღია შავი თმა, ყავისფერი თვალები და წვერი, რომელიც ნაწილობრივ ქერაში გადადის.

ლუშესი არის მშვიდი, ზომიერად მკაცრი, მსუბუქი იუმორის გრძნობის მქონე ადამიანი. მისი გაბრაზება ძალიან რთულია, თუმცა ჩვეულებრივ ვინც ამას აკეთებს, შემდეგ ნანობს. იგი აფასებს კეთილსინდისიერებას, მოსწონს მიზანდასახული, პერსპექტიული ახალგაზრდები, უყვარს ზომიერად გართობა, ვარჯიში, სპარინგი და საინტერესო ხალხთან საუბარი/კამათი. აგრეთვე მოწონს მუსიკა და სტვენა. იგი გიჟდება ტკბილეულზე (განსაკუთრებით შოკოლადზე). ლუშესი ვერ იტანს მოღალატეებს, ლაჩრებს, მშიშრებსა და ერეტიკოსებს, ბინძურ ფულსა და პოლიტიკას. მას არ უყვარს უაზრო სისხლისღვრა და არასათანადო დროს ხუმრობები. მას მიაჩნია, რომ ომი აუცილებელია, თუმცა ზედმეტი სისხლისღვრა არასოდეს არის გამართლებული.

დადებით მხარეები: ყურადღებიანი; სამართლიანი; შრომის დამფასებელი; მიმტევებელი; კარგი მებრძოლი; ძლიერი აურის მქონე მეთაური; კარგი მასწავლებელი.

უარყოფითი მხარეები: არასაკმარისად მკაცრი; ხშირად ინტუიციას უფრო ენდობა ვიდრე ცარიელ ლოგიკურ მსჯელობას; კერძო შემთხვევებში ზედმეტად სუბიექტურად მსჯელობს; ზედმეტად ყურადღებით ირჩევს მეგობრებს.